ई बिसाल कैथेड्रल तीन गो चर्च से बनल हवे: कैथेड्रल (मेन चर्च) में 1700 सीट बाटे जबकि साइड वाला चर्च चैपल ऑफ़ सेंट तिरिदातेस दि किंग (St. Tiridates the King) आ सेंट आश्खेन दि क्वीन (Saint Ashkhen the Queen) दुनों में 150 सीटन के बेवस्था बाटे। ई दुनों राजा-रानी लोग सभसे महत्वपूर्ण लोग रहे जे आर्मेनिया के ईसाई बनावे में संत ग्रेगरी के मदद कइल। बेलफ्राई टावर (जेह में 30 से बेसी आर्च बा) आ सामूहिक कोर्ट कैथेड्रल के दुआर पर मौजूद बाड़ें। रिसेप्शन आ चर्च-संबंधी कामकाज खातिर बेवस्था मेन चर्च के निचला तल्ला पर बाटे।